Dimpués d'una primera maqueta producita por ells mesmos, "Hossings Bruder", en l'anyo 2005 amaneixe o suyo álbum debut con o títol de "Aus der Traum?" a traviés d'a discografica Fatsound Records. Iste primer CD fue producito por Ronny Keil en Erfurt. Dimpués se facioron a-saber-los conciertos, encluyindo 2 grans chiras por toda Alemanya y Austria. Con o siguient disco, "Generation X" en 2007, o grupo contina con a suya trachectoria musical y Radio Havanna prencipia a convertir-se en una parti integral d'a scena alternativa d'a musica alemana. Iste CD tamién fue producito por Ronny Keil y publicato con Fatsound Records. Ixe mesmo anyo o grupo se treslada dende a suya localidat d'orichen Suhl, en Turinchia, enta Berlín. En l'anyo 2010 o grupo presentó o suyo tercer treballo "Lauter Zweifel" (amaneixió o día 28 de mayo de 2010). L'álbum se gravó en a primavera de 2010 en os estudios Daily Hero Studios de Berlin y fue gravato y producito por Florian Nowak.